CELEX: 32006D0789
Language: lv
Date: 2006-11-13 00:00:00
Title: 2006/789/EK: Padomes Lēmums ( 2006. gada 13. novembris ) par konsultēšanās un informēšanas procedūrām kredītapdrošināšanas, kredītgarantiju un finanšu kredītu jautājumos (Kodificēta versija)

18.11.2006   
            
            
               LV
            
            
               Eiropas Savienības Oficiālais Vēstnesis
            
            
               L 319/37
            
         
      PADOMES LĒMUMS
   
   (2006. gada 13. novembris)
   par konsultēšanās un informēšanas procedūrām kredītapdrošināšanas, kredītgarantiju un finanšu kredītu jautājumos
   (Kodificēta versija)
   (2006/789/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   ņemot vērā Eiropas ekonomikas un sociālo lietu komitejas atzinumu (2),
   tā kā:
   
               (1)
            
            
               Padomes Lēmums 73/391/EEK (1973. gada 3. decembris) par konsultēšanās un informēšanas procedūrām kredītapdrošināšanas, kredītgarantiju un finanšu kredītu jautājumos (3) ir būtiski grozīts (4). Skaidrības un praktisku iemeslu dēļ minētais lēmums būtu jākodificē.
            
         
               (2)
            
            
               Padome ar 1960. gada 27. septembra Lēmumu (5) izveidoja Kredītapdrošināšanas, kredītgarantiju un finanšu kredītu politikas koordinācijas grupu.
            
         
               (3)
            
            
               Būtu jāparedz konsultēšanās procedūras kredītapdrošināšanas, kredītgarantiju un finanšu kredītu jautājumos,
            
         IR PIEŅĒMUSI ŠO LĒMUMU.
   1. pants
   Šis Lēmums attiecas uz konsultēšanas un informēšanas procedūrām kredītapdrošināšanas, kredītgarantiju un finanšu kredītu jautājumos.
   I   SADAĻA
   VISPĀRĪGĀ PROCEDŪRA
   I   IEDAĻA
   Darbības joma
   2. pants
   1.   Konsultēšanās saskaņā ar II iedaļā noteikto procedūru notiek, ja valsts, jebkura cita valsts organizācija vai jebkura kredītapdrošināšanas vai finansēšanas iestāde ir iecerējusi piešķirt vai pilnībā vai daļēji garantēt ārvalstu kredītus:
   
               a)
            
            
               saistītus ar preču vai pakalpojumu eksportu;
            
         
               b)
            
            
               kas atšķiras no I pielikumā minētajām normām vai no jebkurām citām dalībvalstu pieņemtām normām.
            
         2.   Konsultēšanās procedūru piemēro, ja:
   
               a)
            
            
               tā attiecas uz piegādātāju kredītiem vai finanšu kredītiem;
            
         
               b)
            
            
               šie kredīti ir atsevišķu līgumu vai 3. pantā aprakstīto vispārējo vienošanos par kredītiem priekšmets;
            
         
               c)
            
            
               kredīti ir tīri privāti vai pilnībā vai daļēji publiskā sektora finansēti.
            
         3.   Saskaņā ar konsultēšanās procedūru jauktos kredītus, kuri apvieno privātos un publiskā sektora līdzekļus, un vispārējas vienošanās par privātiem kredītiem ar publiski finansētām procentu subsīdijām uzskata par publiskiem kredītiem.
   3. pants
   1.   “Vispārēja vienošanās par kredītu” ir jebkura veida vienošanās vai paziņojums, ar kuru trešai valstij vai eksportētājiem, vai finanšu iestādēm tiek darīts zināms nodoms garantēt piegādātāju vai finanšu kredītus vai atvērt finanšu kredītus līdz noteiktai vai nosakāmai maksimālai robežai un attiecībā uz saistītu darījumu kopumu.
   Konsultēšanās procedūru piemēro minētajām vispārējām vienošanām pat tad, ja nav noteikts darījumu veids un nav iestājušās nekādas oficiālas saistības, neskarot tiesības lemt par katru atsevišķu līgumu.
   2.   Ja konsultēšanās gaitā par vispārējas vienošanās veikšanu, neatkarīgi no tā, vai tā ir publiska vai privāta rakstura, kāda dalībvalsts vai Komisija pieprasa mutiskas konsultācijas un ja šo mutisko konsultāciju gaitā septiņas dalībvalstis lūdz, lai visi individuālie līgumi vai daži no tiem, uz kuriem attiecas šī vispārējā vienošanās, būtu iepriekšēju konsultāciju priekšmets, šiem līgumiem piemērojamas šādas konsultācijas.
   3.   Jebkura dalībvalsts, kas veikusi vispārēju vienošanos, nākamajā dienā pēc vienošanās un ik sešus mēnešus pēc tam sniedz paziņojumu par šīs vienošanās izmantošanu.
   II   IEDAĻA
   Procedūra
   4. pants
   Atsevišķa līguma gadījumā dalībvalsts, kas uzsāk konsultēšanos, sniedz šādu informāciju:
   
               a)
            
            
               galamērķa valsts;
            
         
               b)
            
            
               darījuma vieta vai, ja šādas informācijas nav, līgumslēdzējas puses galvenā biroja adrese galamērķa valstī;
            
         
               c)
            
            
               darījuma raksturlielumi:
               
                           i)
                        
                        
                           darījuma būtība: materiāla veids un aptuvens vienību skaits, kas jāpiegādā,
                        
                     
                           ii)
                        
                        
                           vērtības novērtējums atbilstīgi II pielikumā sniegtajai tabulai,
                        
                     
                           iii)
                        
                        
                           vai pircēji un jebkuri galvotāji ir publiski vai privāti,
                        
                     
                           iv)
                        
                        
                           vai par darījumu ir izsludināms starptautisks konkurss; piedāvājumu iesniegšanas termiņš;
                        
                     
         
               d)
            
            
               galvenie kredīta noteikumi, ko pieprasa potenciālais saņēmējs;
            
         
               e)
            
            
               kredīta noteikumi, ko eksportējošās valsts iestādes ir iecerējušas piedāvāt:
               
                           i)
                        
                        
                           procenti, kas maksājami par kredītu,
                        
                     
                           ii)
                        
                        
                           kredīta termiņš un tā sākums (piemēram, katra piegāde, pēdējā piegāde, ievade ekspluatācijā),
                        
                     
                           iii)
                        
                        
                           atmaksas grafiks,
                        
                     
                           iv)
                        
                        
                           ja atmaksa nav jāveic ar vienādām iemaksām ik pēc regulāriem intervāliem no kredīta termiņa sākuma līdz beigām, tad precīza informācija par to, kā tā īstenojama (katras iemaksas procenti un precīzi maksājumu datumi),
                        
                     
                           v)
                        
                        
                           efektīvās procentu subsīdijas summa, ja tā atšķiras no tās, ko saņem saskaņā ar parasto sistēmu; procentu likme, ja kredītu piešķir no publiskā sektora līdzekļiem,
                        
                     
                           vi)
                        
                        
                           kredītapdrošināšanas maksas, ja tās atšķiras no tām, kas maksājamas saskaņā ar parasto sistēmu,
                        
                     
                           vii)
                        
                        
                           jebkura vietējo izdevumu atbalsta apjoms un noteikumi;
                        
                     
         
               f)
            
            
               precīzs pamatojums 2. panta 1. punktā noteikto normu nepiemērošanai vai atkāpēm no tām. Attiecīgā gadījumā obligāti jānorāda šādi apstākļi:
               
                           i)
                        
                        
                           atbalsta kredīts,
                        
                     
                           ii)
                        
                        
                           konkurence no trešās valsts (ar norādi par to, vai tā ir vai nav atbalstīta),
                        
                     
                           iii)
                        
                        
                           darījums, kas ir pieskaitāms pie vispārējas vienošanās, par kuru iepriekš ir notikusi konsultēšanās.
                        
                     
         5. pants
   Vispārēju vienošanos par kredītiem gadījumā dalībvalsts, kas uzsāk konsultēšanos, sniedz šādu informāciju:
   
               a)
            
            
               galamērķa valsts;
            
         
               b)
            
            
               vispārējās vienošanās par kredītu maksimālais apjoms;
            
         
               c)
            
            
               kredīta mērķis:
               
                           i)
                        
                        
                           ja zināma vieta, kur jāveic darījums,
                        
                     
                           ii)
                        
                        
                           materiāla veids, kura piegāde ir iecerēta,
                        
                     
                           iii)
                        
                        
                           vai aizņēmēji un jebkuri galvotāji ir publiski vai privāti;
                        
                     
         
               d)
            
            
               kredīta noteikumi ar 4. panta e) punktā paredzēto informāciju, un atsevišķo līgumu atbilstības kritēriji (piemēram, vispārējās vienošanās par kredītu maksāšanas termiņi, varbūtējās minimālās līguma cenas);
            
         
               e)
            
            
               precīzs pamatojums 2. panta 1. punktā noteikto normu nepiemērošanai vai atkāpēm no tām. Attiecīgā gadījumā obligāti jānorāda šādi apstākļi:
               
                           i)
                        
                        
                           atbalsta kredīts,
                        
                     
                           ii)
                        
                        
                           konkurence no trešās valsts (ar norādi par to, vai tā ir vai nav atbalstīta).
                        
                     
         6. pants
   Pārsūtot informāciju, ievēro šādu numerāciju:
   
               a)
            
            
               individuāli līgumi: burti, kas atbilst dalībvalstij, kura veic konsultēšanos, kam seko kārtas numurs katram gadam; ja līgums ir pieskaitāms pie vispārējas vienošanās, tad norāda arī šādas vispārējās vienošanās numerāciju;
            
         
               b)
            
            
               vispārējas vienošanās par privātiem kredītiem: burts “X”, kam seko tai dalībvalstij atbilstīgie burti, kura veic konsultēšanos, un kārtas numurs katram gadam;
            
         
               c)
            
            
               publisks vai jaukta tipa kredīts: burts “A”, kam seko tai dalībvalstij atbilstīgie burti, kura veic konsultēšanos, un kārtas numurs katram gadam.
            
         7. pants
   Lai dotu iespēju dalībvalstīm savlaicīgi koordinēt savas nostājas, informācija, kas noteikta 4. un 5. pantā, jāpārsūta iespējami īsā laikā pēc izpētes uzsākšanas saistībā ar attiecīgajām garantijām un piedāvātajiem kredītiem vai jebkuru citu lēmumu, kas saskaņā ar valsts noteikumiem vai valsts administratīvo praksi veido priekšnoteikumus turpmākajai šādu garantiju vai kredītu pārbaudei.
   8. pants
   Ja notiek izmaiņas apstākļos, kas ir par pamatu atkāpēm no normām, vai ja ir piedāvāti jauni kredīta pamatnoteikumi, kas atšķiras no tiem, kurus sākotnēji norādīja dalībvalsts, kas veic konsultēšanos, atjaunotu konsultēšanos veic ar pārskatītu numuru.
   Tomēr, ja jaunie piedāvātie noteikumi ir ar lielākiem ierobežojumiem, attiecīgā dalībvalsts nosūta tikai tiešo informāciju ar sākotnējo numuru.
   9. pants
   Šīs regulas 4. un 5. pantā norādīto informāciju, 10. pantā norādītās atbildes un 15. pantā minēto paziņojumu, izmantojot teleksu, pārsūta saņēmējiem, ko attiecīgi norādījusi katra dalībvalsts, Komisija un Padomes Ģenerālsekretariāts.
   Visā sarakstē, kas saistīta ar konsultēšanos, sniedz šīs konsultācijas numuru un norādi par galamērķa valsti.
   10. pants
   1.   Dalībvalstis un Komisija var:
   
               a)
            
            
               norādīt, ka noteikumiem, ko piedāvājusi dalībvalsts, kura veic konsultēšanos, nav nepieciešami nekādi komentāri;
            
         
               b)
            
            
               lūgt dalībvalsti, kas veic konsultēšanos, sniegt papildu informāciju;
            
         
               c)
            
            
               izteikt komentārus un atrunas vai paust nelabvēlīgu atzinumu; tikai atzinumu, par kuru skaidri norādīts, ka tas ir “nelabvēlīgs atzinums”, uzskata par tādu;
            
         
               d)
            
            
               lūgt konsultatīvu sanāksmi.
            
         2.   Ja darījumi, kas ir konsultēšanās priekšmets, saņem nelabvēlīgu atzinumu no septiņām dalībvalstīm, konsultatīvās sanāksmes notiek automātiski.
   3.   Izņemot gadījumu, kad piemēro 13. pantu, dalībvalsts, kas veic konsultēšanos, atliek savu lēmumu līdz to periodu termiņu beigām, kas noteikti 11. pantā, vai, ja konsultatīvās sanāksmes notiek automātiski saskaņā ar 2. punktu, līdz tam, kad ir notikusi šāda sanāksme.
   11. pants
   Šīs regulas 10. panta 1. punktā paredzētā procedūra jāuzsāk septiņu kalendāro dienu laikā pēc dienas, kad saņemts paziņojums no dalībvalsts, kas veic konsultēšanos.
   Ja lūgumi pēc papildu informācijas dalībvalstij, kas veic konsultēšanos, ir adresēti vēlākais septiņu kalendāro dienu termiņa beigu datumā, minētai dalībvalstij jāatbild vēlākais piecu kalendāro dienu laikā.
   Iepriekšminētās procedūras dalībniekiem ir ļauts paust savu atzinumu ne vēlāk kā trīs darba dienu laikā pēc dienas, kad saņemta šāda papildu informācija.
   12. pants
   To, ka dalībvalstis, kas tikušas konsultētas, vai Komisija neatbild termiņos, kas noteikti 11. pantā, uzskata par komentāru neesamību, kā noteikts 10. panta 1. punkta a) punktā.
   Tiklīdz dalībvalsts, kas lūgusi papildu informāciju, ir informējusi 9. pantā minētos saņēmējus par to, ka atbilde nav saņemta 11. panta otrajā daļā noteiktā termiņa beigu datumā, automātiski notiek konsultatīva sanāksme un piemēro 10. panta 3. punktu.
   13. pants
   Izņēmuma kārtā dalībvalsts, kas veic konsultēšanos, var nekavējoši pieņemt lēmumu par iecerēto darījumu, ja tā uzskata, ka šādu lēmumu nevar ilgāk atlikt.
   Tomēr pirmo daļu, izņemot publisko kredītu gadījumu, nepiemēro:
   
               a)
            
            
               gadījumā, kad pieņem lēmumu piešķirt vai garantēt kredītu, kas balstīts tikai uz Kopienas iekšējo konkurenci. Tomēr iespēja nekavējoties pieņemt lēmumu par darījumiem ir atļauta ar noteikumiem, ko cita dalībvalsts jau ir nolēmusi atbalstīt;
            
         
               b)
            
            
               atbilstīgi tam, ciktāl kāda procedūra, kura ir noteikta starptautiski un kuras dalībnieces ir visas dalībvalstis, steidzamības gadījumos dod visiem dalībniekiem tikai vienu alternatīvu parasto atbildēšanas termiņu samazināšanai.
            
         14. pants
   Konsultatīvās sanāksmes notiek laikā, kad notiek jebkura Kredītapdrošināšanas, kredītgarantiju un finanšu kredītu politikas koordinācijas grupas, kas izveidota ar Padomes 1960. gada 27. septembra Lēmumu, vai tās darba grupu sanāksme. Turpmāk, ja kāda dalībvalsts to lūdz, īpašas sanāksmes sasauc šīs grupas vai tās darba grupu sanāksmju starplaikos.
   Dalībvalstis un Komisija, ja iespējams, četras kalendārās dienas pirms konsultatīvām sanāksmēm paziņo 9. pantā minētajiem saņēmējiem to jautājumu sarakstus, ko tās plāno iesniegt apspriešanai.
   Konsultatīvās sanāksmes notiek Padomes Ģenerālsekretariāta mītnē.
   15. pants
   Visos gadījumos galīgo lēmumu, kas pieņemts attiecībā uz katru darījumu, dara zināmu citām dalībvalstīm. Paziņojumam par šādu lēmumu pievieno paziņojumu par iemesliem, kuru dēļ dalībvalsts, kas veica konsultēšanos, nevarēja ņemt vērā kādus komentārus, atrunas vai nelabvēlīgus atzinumus, ko pauduši konsultāciju partneri.
   II   SADAĻA
   ĪPAŠAS PROCEDŪRAS
   16. pants
   Jebkura dalībvalsts var jebkurai citai dalībvalstij jautāt, vai tai ir informācija par darījumu, kas nav bijis konsultēšanās priekšmets, un jo īpaši par kredīta noteikumiem, uz kuriem atsaucies eksportētājs vai finanšu iestāde. Ja uz šiem lūgumiem pēc informācijas septiņu kalendāro dienu laikā nav saņemta neviena atbilde, dalībvalsts, kas interesējusies, ir tiesīga uzskatīt, ka konsultētajai dalībvalstij ir informācija par šo lietu un ka minētie kredīta noteikumi ir uzskatāmi par noskaidrotiem. Atbilstīgi I sadaļā paredzētajai procedūrai dalībvalstij, kas interesējas, ir tiesības uzsākt konsultēšanos, vienlaikus skaidri norādot, ka to rosina konkurences stāvoklis, kurš ir uzskatāms par noskaidrotu.
   Ja dalībvalsts jau bija uzsākusi konsultēšanos un cita dalībvalsts, kura ir aicināta atbalstīt to pašu darījumu, vēlas noskaidrot pirmās minētās valsts galīgo nostāju, tas, ka atbilde uz šādu pieprasījumu netiek sniegta piecu darba dienu termiņa beigās, dod dalībvalstij, kura jautājusi, tiesības uzskatīt, ka dalībvalsts, kurai šādā veidā uzdoti jautājumi, ir atbalstījusi šo lietu ar noteikumiem, kas norādīti konsultēšanās laikā.
   17. pants
   Saistībā ar nesaistītiem kredītiem, kas atšķiras no I pielikumā noteiktajām normām vai no citām dalībvalstu pieņemtām normām, Kredītapdrošināšanas, kredītgarantiju un finanšu kredītu politikas koordinācijas grupas struktūrā jāpaziņo:
   
               a)
            
            
               to kredītu pamatsastāvdaļas, kas piešķirti iepriekšējā ceturksnī;
            
         
               b)
            
            
               nesaistīto kredītu izlietojums iepriekšējā gada beigās.
            
         18. pants
   Ja dalībvalsts ar trešo valsti noslēdz nolīgumu, kas attiecas uz iespējamu kredītu piešķiršanu, nenorādot precīzus to noteikumus:
   
               a)
            
            
               saistīto kredītu gadījumā pēc nolīguma noslēgšanas tā paziņo nolīguma galvenās normas 9. pantā minētajiem saņēmējiem;
            
         
               b)
            
            
               nesaistīto kredītu gadījumā uz šādiem kredītiem vienlīdzīgi attiecas 17. pantā paredzētie paziņojumi.
            
         III   SADAĻA
   PERIODISKI PĀRSKATI
   19. pants
   Kredītapdrošināšanas, kredītgarantiju un finanšu kredītu politikas koordinācijas grupa iesniedz pusgada pārskatus par I un II sadaļā minēto procedūru piemērošanu.
   Neraugoties uz šiem periodiskajiem pārskatiem, sastāda arī papildu pārskatus, ja to prasa attiecīgās procedūras piemērošanas gaitā radušos grūtību raksturs un nozīme.
   IV   SADAĻA
   NOBEIGUMA NOTEIKUMI
   20. pants
   Lēmumu 73/391/EEK atceļ.
   Atsauces uz atcelto lēmumu uzskata par atsaucēm uz šo lēmumu un lasa saskaņā ar atbilstības tabulu, kas atrodas IV pielikumā.
   21. pants
   Šis lēmums ir adresēts dalībvalstīm.
   
      Briselē, 2006. gada 13. novembrī
      
         
            Padomes vārdā —
         
            priekšsēdētājs
         
         E. TUOMIOJA
         
      
   
   
      (1)  OV C 226 E, 15.9.2005., 43. lpp.
   
      (2)  OV C 302, 7.12.2004., 19. lpp.
   
      (3)  OV L 346, 17.12.1973., 1. lpp. Lēmumā jaunākie grozījumi izdarīti ar 1994. gada Pievienošanās aktu.
   
      (4)  Skat. III pielikumu.
   
      (5)  OV 66, 27.10.1960., 1339. lpp.
   
      I PIELIKUMS
      KOPIENAS NORMAS, NO KURĀM NAV PIEĻAUJAMAS ATKĀPES BEZ KONSULTĒŠANĀS
      A.   Kredītu izmantošanas termiņš
      Jebkura piešķirtā kredīta izmantošanas termiņš, neatkarīgi no tā, vai tas ir piegādātāja kredīts vai finanšu kredīts, nedrīkst pārsniegt piecus gadus, skaitot no šādiem termiņa sākuma datumiem:
      
                  1.
               
               
                  Ražošanas līdzekļi, kas sastāv no atsevišķi izmantojamām daļām, piemēram, lokomotīvēm:
                  
                              —
                           
                           
                              vidējais datums vai faktiskie datumi, kad pircējam savā valstī faktiski jāpārņem valdījumā ražošanas līdzekļi.
                           
                        
            
                  2.
               
               
                  Ražošanas līdzekļi uzņēmumiem un rūpnīcām, ja piegādātājs neatbild par to nodošanu ekspluatācijā:
                  
                              —
                           
                           
                              datums, kurā pircējam faktiski jāpārņem valdījumā visi saskaņā ar līgumu piegādātie ražošanas līdzekļi, izņemot to rezerves daļas.
                           
                        
            
                  3.
               
               
                  Būvlīgumi, ja būvuzņēmējs neatbild par būves nodošanu ekspluatācijā:
                  
                              —
                           
                           
                              datums, kurā pabeigta būvniecība.
                           
                        
            
                  4.
               
               
                  Uzstādīšanas līgumi (vai būvlīgumi), ja piegādātājs (vai būvuzņēmējs) saskaņā ar līgumu ir atbildīgs par nodošanu ekspluatācijā:
                  
                              —
                           
                           
                              datums, kurā piegādātājs (vai būvuzņēmējs) ir pabeidzis uzstādīšanu (vai būvniecību) un sākotnējās pārbaudes, kas apliecina gatavību ekspluatācijai, neatkarīgi no tā, vai šajā laikā saskaņā ar līguma noteikumiem iekārta (vai būve) tiek vai netiek nodota pircējam, saskaņā ar līguma noteikumiem un neatkarīgi no tā, vai piegādātājs (vai būvuzņēmējs) ir uzņēmies jebkādas ilgstošas saistības, piemēram, garantēt iekārtas vai būves efektīvu darbību vai apmācīt vietējo personālu.
                           
                        
            
                  5.
               
               
                  Gadījumi, kas paredzēti 2., 3., un 4. punktā, ja līgums ietver dažādu projekta daļu atsevišķu izpildi:
                  
                              —
                           
                           
                              katras atsevišķās daļas termiņa sākuma datums vai šo sākumu vidējais datums, vai arī, ja piegādātājs ir noslēdzis līgumu nevis par visu projektu, bet par būtisku tā daļu, visa projekta termiņa sākuma datums.
                           
                        
            B.   Vietējo izdevumu procentuālā daļa
      Garantēto privāto kredītu gadījumā tās vietējo izdevumu kredīta atlikums nedrīkst pārsniegt 5 % no līgumcenas.
      Tomēr konsultēšanos neuzsāk to līgumu gadījumā, kas paredz vietējo izdevumu daļas maksājuma izdarīšanu, vēlākais trīs mēnešu termiņa beigās pēc pilnīgas darbu vai piegāžu pabeigšanas.
      Pareizai šā noteikuma interpretācijai:
      
                  a)
               
               
                  “kredīta atlikums” ir atlikums, kas atlicis pēc visu to maksājumu vietējās daļas ieskaitīšanas, kuri izdarīti avansā saistībā ar līgumu;
               
            
                  b)
               
               
                  “vietējā izdevumu daļa” ir līgumcenas daļa, kas atspoguļo eksportētāja sagaidāmos izdevumus, kas maksājami uz vietas darbiniekiem un citām personām, un maksājumus par precēm un materiāliem;
               
            
                  c)
               
               
                  “līgums” ir jebkura veida līgums par preču un materiālu piegādi, par darbu veikšanu vai jaukta tipa (piemēram, piegāde un darbi) līgums;
               
            
                  d)
               
               
                  “avansa maksājumi” ir summas, kas maksājamas laikā starp pasūtījuma izdarīšanu un pilnīgu darbu un piegāžu pabeigšanu.
               
            C.   Izpirkumnomas līgumi
      To noteikumu piemērošanas vajadzībām, kas ir šā lēmuma priekšmets, izpirkumnomas līgumus pielīdzina kredītiem. Ja to kopējais termiņš nav skaidri noteikts, uzskata, ka šāds termiņš pārsniedz piecus gadus.
   
   
      II PIELIKUMS
      IZMANTOJAMO VĒRTĪBU SKALA
      
                  I kategorija
               
               
                  :
               
               
                  līdz 750 000 īpašo aizņēmumtiesību.
               
            
                  II kategorija
               
               
                  :
               
               
                  no 600 000 līdz 1 200 000 īpašo aizņēmumtiesību.
               
            
                  III kategorija
               
               
                  :
               
               
                  no 1 000 000 līdz 2 200 000 īpašo aizņēmumtiesību.
               
            
                  IV kategorija
               
               
                  :
               
               
                  no 2 000 000 līdz 3 200 000 īpašo aizņēmumtiesību.
               
            
                  V kategorija
               
               
                  :
               
               
                  no 3 000 000 līdz 5 000 000 īpašo aizņēmumtiesību.
               
            
                  VI kategorija
               
               
                  :
               
               
                  no 4 800 000 līdz 7 600 000 īpašo aizņēmumtiesību.
               
            
                  VII kategorija
               
               
                  :
               
               
                  no 7 400 000 līdz 11 200 000 īpašo aizņēmumtiesību.
               
            
                  VIII kategorija
               
               
                  :
               
               
                  no 10 000 000 līdz 22 000 000 īpašo aizņēmumtiesību.
               
            
                  IX kategorija
               
               
                  :
               
               
                  no 20 000 000 līdz 44 000 000 īpašo aizņēmumtiesību.
               
            
                  X kategorija
               
               
                  :
               
               
                  vairāk nekā 40 000 000 īpašo aizņēmumtiesību.
               
            
   
      III PIELIKUMS
      ATCELTAIS LĒMUMS AR GROZĪJUMU
      
                  Padomes Lēmums 73/391/EEK (1)
                  
               
               
                  (OV L 346, 17.12.1973., 1. lpp.)
               
            
                  Padomes Lēmums 76/641/EEK
               
               
                  (OV L 223, 16.8.1976., 25. lpp.)
               
            
         (1)  Lēmums 73/391 tika grozīts arī ar šādiem aktiem, kuri netika atcelti:
      
                  —
               
               
                  1985. gada Pievienošanās akts;
               
            
                  —
               
               
                  1994. gada Pievienošanās akts.
               
            
   
      IV PIELIKUMS
      ATBILSTĪBAS TABULA
      
                  Lēmums 73/391/EEK
               
               
                  Šis lēmums
               
            
                  1. pants
               
               
                  1. pants
               
            
                  2. pants
               
               
                  21. pants
               
            
                  Pielikums, 1. pants, ievadvārdi
               
               
                  2. pants, 1. punkts, ievadvārdi
               
            
                  Pielikums, 1. pants, pirmais un otrais ievilkums
               
               
                  2. pants, 1. punkts, a) un b) apakšpunkts
               
            
                  Pielikums, 2. pants, pirmā daļa, ievadvārdi
               
               
                  2. pants, 2. punkts, ievadvārdi
               
            
                  Pielikums, 2. pants, pirmā daļa, no pirmā līdz trešajam ievilkumam
               
               
                  2. pants, 2. punkts, no a) līdz c) apakšpunktam
               
            
                  Pielikums, 2. pants, otrā daļa
               
               
                  2. pants, 3. punkts
               
            
                  Pielikums, 3. pants
               
               
                  3. pants
               
            
                  Pielikums, 4. pants, a) un b) punkti
               
               
                  4. pants, a) un b) punkti
               
            
                  Pielikums, 4. pants, c) punkts, no pirmā līdz ceturtajam ievilkumam
               
               
                  4. pants, c) punkts, no i) līdz iv) apakšpunktam
               
            
                  Pielikums, 4. pants, d) punkts
               
               
                  4. pants, d) punkts
               
            
                  Pielikums, 4. pants, e) punkts, no pirmā līdz septītajam ievilkumam
               
               
                  4. pants, e) punkts, no i) līdz vii) apakšpunktam
               
            
                  Pielikums, 4. pants, f) punkts
               
               
                  4. pants, f) punkts, no i) līdz iii) apakšpunktam
               
            
                  Pielikums, 5. pants, a) un b) punkts
               
               
                  5. pants, a) un b) punkts
               
            
                  Pielikums, 5. pants, c) punkts, no pirmā līdz trešajam ievilkumam
               
               
                  5. pants, c) punkts, no i) līdz iii) apakšpunktam
               
            
                  Pielikums, 5. pants, d) punkts
               
               
                  5. pants, d) punkts
               
            
                  Pielikums, 5. pants, e) punkts
               
               
                  5. pants, e) punkts, i) un ii) apakšpunkts
               
            
                  Pielikums, 6. pants, ievadvārdi
               
               
                  6. pants, ievadvārdi
               
            
                  6. pants, no pirmā līdz trešajam ievilkumam
               
               
                  6. pants, no a) līdz c) punktam
               
            
                  Pielikums, no 7. līdz 9. pantam
               
               
                  no 7. līdz 9. pantam
               
            
                  Pielikums, 10. pants, 1. punkts, ievadvārdi
               
               
                  10. pants, 1. punkts, ievadvārdi
               
            
                  Pielikums, 10. pants, 1. punkts, no pirmā līdz ceturtajam ievilkumam
               
               
                  10. pants, 1. punkts, a) un b) apakšpunkts
               
            
                  Pielikums, 10. pants, 2. un 3. punkts
               
               
                  10. pants, 1. punkts, 2. un 3. punkts
               
            
                  Pielikums, 11. un 12. punkti
               
               
                  11. un 12. punkti
               
            
                  Pielikums, 13. pants, pirmā daļa
               
               
                  13. pants, pirmā daļa
               
            
                  Pielikums, 13. pants, otrā daļa, ievadvārdi
               
               
                  13. pants, otrā daļa, ievadvārdi
               
            
                  Pielikums, 13. pants, otrā daļa, pirmais un otrais ievilkums
               
               
                  13. pants, otrā daļa, a) un b) punkts
               
            
                  Pielikums, no 14. līdz 16. pantam
               
               
                  no 14. līdz 16. pantam
               
            
                  Pielikums, 17. pants, ievadvārdi
               
               
                  17. pants, ievadvārdi
               
            
                  Pielikums, 17. pants, pirmais un otrais ievilkums
               
               
                  17. pants, a) un b) punkts
               
            
                  Pielikums, 18. pants, ievadvārdi
               
               
                  18. pants, ievadvārdi
               
            
                  Pielikums, 18. pants, pirmais un otrais ievilkums
               
               
                  18. pants, a) un b) punkts
               
            
                  Pielikums, 19. pants
               
               
                  19. pants
               
            
                  —
               
               
                  20. pants
               
            
                  1. pielikums, A punkts
               
               
                  I pielikums, A punkts
               
            
                  1. pielikums, B punkts, ievadvārdi
               
               
                  I pielikums, B punkts, pirmā daļa
               
            
                  1. pielikums, B punkts, pirmais ievilkums
               
               
                  I pielikums, B punkts, otrā daļa
               
            
                  1. pielikums, B punkts, otrais ievilkums, no pirmā līdz ceturtajam apakšievilkumam
               
               
                  I pielikums, B punkts, trešā daļa, a) līdz d) punkts
               
            
                  1. pielikums, C punkts
               
               
                  I pielikums, C punkts
               
            
                  2. pielikums
               
               
                  II pielikums
               
            
                  —
               
               
                  III pielikums
               
            
                  —
               
               
                  IV pielikums